# Adiós (pel·lícula de 2019)

Adiós és una pel·lícula espanyola de suspens dirigida per Paco Cabezas i estrenada en 2019. És protagonitzada per Mario Casas, Natalia de Molina i Ruth Díaz.
La pel·lícula ha estat escrita per Carmen Jiménez i José Rodríguez. Té una durada de 114 minuts i no està recomanada per a menors de 16 anys. El film va aconseguir tres nominacions als Premis Goya 2020, sense aconseguir finalment cap estatueta.

## Argument

Juan (interpretat per Mario Casas) és un pres que aconsegueix el tercer grau per a anar a la comunió de la seva filla. En arribar al seu barri, Las 3.000 Viviendas de Sevilla, s'adona de la violència que hi ha als seus carrers. La mort de la seva filla el mateix dia de la seva comunió destapa un entramat de corrupció policial i narcotràfic.
Eli (interpretada per Ruth Díaz), una inspectora, serà l'encarregada de portar el cas de la mort de la nena però haurà de lluitar contra els recels del sector policial i de Juan, el pare de la nena, que vol prendre's la justícia per la seva mà.

## Repartiment

* Mario Casas com Juan Santos
* Natalia de Molina com Trini
* Ruth Díaz com Eli
* Carlos Bardem com Manuel Santacana
* Vicente Romero com Andrés Santos
* Mona Martínez com María Santos
* Paulina Fenoy com Estrella
* Mauricio Morales com Chico Santos
* Sebastián Haro com Barroso.

## Producció

El barri sevillà Las 3.000 Viviendas, és el lloc triat per al retorn de Paco Cabezas a la seva terra, Sevilla. Establert professionalment als Estats Units, on ha dirigit, juntament amb Nicolas Cage, la pel·lícula Tokarev, a més d'una gran quantitat d'episodis de la sèrie televisiva Penny Dreadful, torna a un lloc apassionant en el dramàtic, en el social i en el cultural, Las 3.000. Adiós reuneix el social, l'emocional i l'espectacular, i presenta un disseny de producció que clava el drama d'un barri molt singular.
El guionista de la pel·lícula, José Rodríguez, repartia pastissos pels pobles de Sevilla. A Paco Cabezas li va arribar el seu guió i li va encantar pel que es va voler posar en contacte amb ell. Les dues primeres anomenades van resultar debades ja que José Rodríguez penjava al director pensant que era algun amic seu i que estava fent conya.
Paco Cabezas va voler tornar a la seva ciutat després d'haver participat en sèries com Into the Badlands, Penny Dradful o Fear The Walking Dead, amb l'experiència que ha adquirit amb aquests projectes. Així, el director sevillà torna al seu Sevilla natal per a contar una història de “la seva terra” que tingués projecció internacional.
Paco Cabezas incorpora sempre un amulet en totes les seves pel·lícules. Es tracta d'un gat dels quals mouen el braç dels xinesos, s Adiós forma part de l'altar de la nena. La pel·lícula va començar el rodatge el 18 de febrer del 2019, les seves localitzacions inclouen dos llocs d'Andalusia, Sevilla, on es va rodar la major part del temps, i durant dos dies van traslladar el rodatge a Màlaga. A penes dos mesos més tard, finalitza el rodatge de la pel·lícula, el dia 10 d'abril de 2016.
La banda sonora original d' Adiós ha estat composta per la madrilenya Zeltia Montes, però el tràiler compta amb centellejos d'altres cançons com Me Quedo Contigo, de Los Chunguitos interpretada per Rocío Márquez; o Abre la puerta de Triana. A més compta amb la cançó Un largo viaje, escrita per José Rodríguez i Fernando Vacas i que està interpretada per Rosalía. Un largo viaje es va gravar abans de la pel·lícula però la lletra de la cançó semblava il·lustrar aquesta trama, la imatge i la música conten la història, no necessita més explicacions.

## Llançament

La pel·lícula no està recomanada per a menors de 16 anys i fou estrenada a Espanya el 22 de novembre de 2019.

## Premis

XXXIV Premis Goya :
| Categoria | Receptor | Resultat |
| Millor actriu de repartiment | Mona Martínez | Nominada |
| Millor actriu de repartiment | Natalia De Molina | Nominada |
| Millor actriu revelació | Pilar Gómez | Nominada |
Medalles del Cercle d'Escriptors Cinematogràfics de 2019 :
| Categoria | Receptor | Resultat |
| Millor actriu secundària | Natalia de Molina | Guanyadora |
| Millor actriu secundària | Mona Martínez | Nominada |
| Millor música | Alberto Iglesias | Nominat |
| Millor muntatge | Luis de la Madrid Miguel Ángel Trudu | Guanyadors |
VII Premis Feroz :
| Categoria | Receptor | Resultat |
| Millor actriu de repartiment | Mona Martínez | Nominada |
| Millor música original | Zeltia Montes | Nominada |
| Millor tràiler | Miguel Ángel Trudu | Guanyador |

## Referències

* 1 2 , <http://www.sensacine.com/peliculas/pelicula-269789/>
* ↑ «Adiós » Premios Goya 2020». [Consulta: 25 març 2020].
* ↑ , <https://www.filmaffinity.com/es/film110273.html>
* ↑ , <https://www.ecartelera.com/peliculas/adios/>
* ↑ , <http://www.imdb.com/title/tt9786512/fullcredits>
* ↑ Ocaña, Javier «Crítica | La ira y el destino» (en castellà). , 22-11-2019 [Consulta: 31 març 2020].
* 1 2 Vicente, Eduardo de. «Las curiosidades del rodaje de 'Adiós' explicadas por su director, Paco Cabezas» (en castellà), 26-11-2019. [Consulta: 31 març 2020].
* ↑ , <http://www.sensacine.com/peliculas/pelicula-269789/secretos/>
* ↑ «Datos de Pelicula ICAA - Catalogo de Películas ICAA». [Consulta: 31 març 2020].
* ↑ dice, Anónimo. «Banda Sonora de 'Adios' - B.S.O. y Canciones» (en castellà), 29-10-2019. [Consulta: 31 març 2020].
* ↑ País, Ediciones El. «Adiós | Cartelera de Cine EL PAÍS». [Consulta: 31 març 2020].
* ↑ «75 Medallas CEC. ¡Conoce a los nominados!». Círculo de Escritores Cinematográficos. [Consulta: 27 juny 2020].
* ↑ «Ganadores de las Medallas CEC 2020». CEC. [Consulta: 28 juny 2020].
* ↑ Themes, Studio. «Informadores de Cine. - Nominados a los Premios Feroz 2020» (en castellà). [Consulta: 26 març 2020].

## Enllaços externs

* Tràiler de la pel·lícula a YouTube
* Un Largo Viaje, per Rosalía a YouTube
* Me Quedo Contigo, cançó original de la pel·lícula a YouTube